Friedrich Wilhelm August Argelander
Store norske leksikon,Realfag,Astronomi,Astronomi,Personer innen astronomi
Friedrich Wilhelm August Argelander var en tysk astronom og direktør for Åbo observatorium fra 1823, Helsingfors observatorium fra 1827 og observatoriet i Bonn fra 1837.
Argelander fullførte i 1862 stjernekatalogen Bonner Durchmusterung med tilhørende atlas. Her er posisjon og lysstyrke for over 324 000 stjerner angitt. Alle målingene var utført av ham selv, og observasjonene tok 25 år.Argelander er også kjent for sin studie av variable stjerner. Han beskrev i 1844 en enkel metode, trinn-metoden, for visuell sammenligning av variable stjerners lysstyrke med uforanderlige stjerner som referanse. Bare 18 variable stjerner var kjent i 1844. Les mer i Store norske leksikon variable stjerner observatorium